Návrh

Všeobecne záväzné nariadenie Mestskej časti Bratislava - Devín

č. 3/2017

o vyhradení miest na umiestňovanie volebných plagátov a iných nosičov informácií počas volebnej kampane na území mestskej časti Bratislava - Devín

Miestne zastupiteľstvo mestskej časti Bratislava - Devín podľa § 15 ods. 2 písm. a/ zákona SNR č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v súlade s § 24 ods.13 zákona č. 333/2004 Z.z. o voľbách do Národnej rady Slovenskej republiky, § 30 ods.10 zákona č. 346/1990 Zb. o voľbách do orgánov samosprávy obcí v znení neskorších predpisov, § 27 ods. 2 zákona č. 303/2001 Z.z. o voľbách do orgánov samosprávnych krajov a o doplnení Občianskeho súdneho poriadku a § 19 ods.7 zákona č. 331/2003 Z.z. o voľbách do Európskeho parlamentu v znení neskorších predpisov sa uznieslo na tomto všeobecne záväznom nariadení:

§ 1

Účel nariadenia

1. Účelom tohto všeobecne záväzného nariadenia (ďalej len „VZN“) je vyhradiť miesta na umiestňovanie volebných plagátov a iných nosičov informácií (ďalej len „volebné plagáty“) počas volebnej kampane 1) pre voľby do Národnej rady Slovenskej republiky, do orgánov samosprávy obcí, do orgánov samosprávnych krajov a do Európskeho parlamentu na území mestskej časti Bratislava - Devín.
2. Ustanovenia tohto VZN sa môžu použiť primerane aj na umiestňovanie volebných plagátov počas kampane pred voľbou prezidenta Slovenskej republiky a kampane pred referendom.2)
3. § 24 zákona č. 333/2004 Z.z. o voľbách do Národnej rady Slovenskej republiky, § 30 zákona č. 346/1990 Zb. o voľbách do orgánov samosprávy obcí v znení neskorších predpisov, § 27 zákona č. 303/2001 Z.z. o volbách do orgánov samosprávnych krajov a o doplnení Občianskeho súdneho poriadku a § 19 zákona č. 331/2003 Z.z. o voľbách do Európskeho parlamentu v znení neskorších predpisov
4. § 15 zákona č. 46/1999 Z.z. o spôsobe voľby prezidenta Slovenskej republiky, o ľudovom hlasovaní o jeho odvolaní a o doplnení niektorých ďalších zákonov v znení neskorších predpisov, § 17 zákona č. 564/1992 Zb. o spôsobe vykonania referenda v znení neskorších predpisov

§ 2

Vyhradenie miest na umiestňovanie volebných plagátov

Na umiestňovanie volebných plagátov na území mestskej časti sú zriadené vyhradené plochy nasledovne:

1. betónové skruže na Slovanskom nábreží,

§3

Zásady pre umiestňovanie volebných plagátov

1. Kandidujúcej politickej strane, politickému hnutiu, koalícii politických strán a politických hnutí a nezávislému kandidátovi (ďalej len „kandidujúci subjekt“) sa pridelí v zmysle zásady rovnosti rovnako veľká plocha označená číslom. Číslo plochy v prípade volieb do Národnej Rady Slovenskej republiky a Európskeho parlamentu je totožné s číslom zaregistrovanej kandidátnej listiny kandidujúceho subjektu zverejneného ústrednou volebnou komisiou. V prípade volieb do orgánov samosprávnych krajov a volieb do orgánov samosprávy obcí sa číslo plochy na umiestňovanie volebných plagátov určí žrebovaním.
2. Plocha vymedzená v § 3 ods. 1 tohto VZN na umiestňovanie volebných plagátov sa kandidujúcim subjektom poskytuje bezodplatne.
3. Umiestňovanie volebných plagátov na betónových skružiach si každý kandidujúci subjekt zabezpečí sám na vlastné náklady.
4. Kandidujúci subjekt zodpovedá za obsah umiestňovaných volebných plagátov.
5. Umiestňovanie volebných plagátov na pevne zabudovaných informačných, reklamných a propagačných zariadeniach vo vlastníctve alebo v správe iných subjektov nie je ustanoveniami tohto VZN dotknuté.
6. Na ostatných miestach verejného priestranstva a jeho zariadeniach je umiestňovanie volebných plagátov zakázané.

§ 4

Kontrola

Kontrolu dodržiavania ustanovení tohto nariadenia vykonávajú:

1. príslušníci mestskej polície,
2. zamestnanci miestneho úradu,
3. poslanci miestneho zastupiteľstva.

§ 5

Sankcie

Pri porušení ustanovení tohto VZN je možné uložiť nasledujúce sankcie:

1. blokovú pokutu do výšky 33 eur fyzickej osobe udelenú príslušníkmi mestskej polície 3),
2. pokutu do výšky 6638 eur právnickej osobe alebo fyzickej osobe oprávnenej na podnikanie udelenú starostom mestskej časti 4),
3. pokutu do výšky 33 eur fyzickej osobe udelenú obvodným úradom 5).

3/ § 13 ods. 2 zákona č. 372/1990 Zb. o priestupkoch v znení neskorších predpisov

4/ § 13 ods.9 písm. a) zákona č.369/1990 Zb. o obecnom zriadení v znení neskorších predpisov

5/ § 46 zákona č. 372/1990 Zb. o priestupkoch v znení neskorších predpisov

§6

Zrušovacie ustanovenie

Ku dňu účinnosti tohto nariadenia sa zrušuje všeobecne záväzné nariadenie č. 1/2009 Mestskej časti Bratislava-Devín o vyhradení miest na umiestňovanie volebných plagátov a iných nosičov informácií počas volebnej kampane na území mestskej časti Bratislava - Devín

§7

Záverečné ustanovenia

1. Toto VZN bolo schválené Miestnym zastupiteľstvom mestskej časti Bratislava - Devín dňa 18.09.2017 uznesením č.
2. Toto nariadenie nadobúda účinnosť pätnástym dňom od vyvesenia na úradnej tabuli Mestskej časti Bratislava-Devín.

Ing. Ľubica Kolková

Starostka Mestskej časti Bratislava-Devín

Vyvesené dňa 31.08.2017